इसी बीच साप्‍ताहिक वीकएंड टाइम्‍स के संपादक संजय शर्मा ने सीधे तौर पर एक सवाल मुख्‍यमंत्री अखिलेश यादव की ओर उछाल दिया कि आखिरकार जब प्रदेश के मुख्‍यमंत्री मान्‍यता प्राप्‍त पत्रकारों की चिकित्‍सा आदि की नि:शुल्‍क व्‍यवस्‍था लखनऊ के संजय गांधी आयुर्विज्ञान संस्‍थान यानी पीजीआई से कराने का ऐलान कर चुके हैं, फिर उसे अब तक क्‍यों नहीं लागू किया जा रहा है। संजय शर्मा का कहना था कि पत्रकारों के व्‍यापक हितों को लगातार टालते हुए प्रदेश की नौकरशाही पूरे प्रकरण को ठंडे बस्‍ते में बंद किये है। उनका कहना था कि मुख्‍यमंत्री को आज इस मामले पर अपनी स्थिति स्‍पष्‍ट कर देनी चाहिए ताकि ऊहापोह की हालत खत्‍म हो सके।